На Купу афричких нација 1998 постигао је седам голова, од којих четири против репрезентације Намибије за 13 минута. Исте године наступа и за репрезентацију на Светском првенству у Француској, где постиже гол против Данаца. 2002 такође наступа за репрезентацију на Светском првенству у Јужној Кореји и Јапану где им замало измиче други круг. После неколико неспоразума са челницима фудбалског савеза 2002 објавио је повлачење из репрезентације, да би се ипак после две године вратио.